2017 թվականը Հորդանանում

Ստորև ներկայացված է 2017 թվականին Հորդանանում տեղի ունեցած իրադարձությունները։

Գործող պաշտոնյաներ 
 Թագավոր - Աբդալլահ II 
 Վարչապետ – Հանի Ալ-Մուլկի

Իրադարձություններ

Դեկտեմբեր 
 Դեկտեմբերի 31 
 Հորդանանի խորհրդարանի նիստին եկած կառավարության անդամները և խորհրդարանի պատգամավորները իրենց աջակցությունն են հայտնում Աբդալահ II թագավորին։ Al jazeera հեռուստակայանի տեղեկություններով թագավորը ամերիկյան վարչակազմի կողմից ուժեղ ճնշման էր ենթարկվել Երուսաղեմի վերաբերյալ իր դիրքորոշման համար։ Նա հանդես էր եկել միաստվածային երեք կրոնների (հուդայականություն, քրիստոնեություն և իսլամ) համար սուրբ քաղաքի կարգավիճակի պաշտպանության օգտին և կոչ էր արել ԱՄՆ նախագահ Դոնալդ Թրամփին վերանայել Երուսաղեմն Իսրայելի մայրաքաղաքը ճանաչելու իր որոշումը։ Միապետի դիրքորոշումը ողջունել էին դեկտեմբերին Ամմանում և այլ քաղաքներում ընթացող զանգվածային ցույցերի մասնակիցները։ Նախարարների ու պատգամավորների ակցիան, որով նրանք աջակցություն են հայտնել Աբդալահ II-ին, տեղի էր ունեցել Հորդանանում հեղաշրջման փորձի անստույգ լուրերի ֆոնին, որն իբր նախատեսում էին իրականացնել արքայազն Ֆեյսալ բին Հուսեյնը, Ալի բին ալ-Հուսեյնը և Թալալ բին Մուհամեդը, որոնք ազատվել էին զինված ուժերում զբաղեցրած պաշտոններից։ Ըստ Al Mayadeen հեռուստաալիքի՝ Հորդանանի թագավորի եղբայրներ՝ Ֆեյսալին ու Ալիին, ինչպես նաև նրա ազգական Թալալ բեն Մուհամեդին թագավորի դեմ դուրս գալ հորդորել էր սաուդյան արքայազն Մուհամեդ բին Սալմանը, որը դժգոհ էր Աբդալահ II-ի քաղաքականությամբ սիրիական և եմենյան հակամարտությունների առնչությամբ։

Ծանոթագրություններ 

2017 Հորդանանում
2010-ականները Հորդանանում
21-րդ դարի տարեթվեր Հորդանանում
2017 Ասիայում